cyanic-selkie/wikianc huggingface dataset:
Халхын голын байлдаан
Цэргийн олзлогдогсод
Монголын талын олзлогдсон цэргийн тухай тоо баримт бүрхэг байдаг. Монголын талаас 1939 оны 1 сараас эхлэн хилийн тулгаралтын үед сураагүй алга болсон эсвэл олзлогдсон тохиолдолууд гарч байсан байна. Монголын 6 дугаар дивизийн 5 цэрэг 1939 оны 5 дугаар сарын тулалдааны үед олзлогдсон тухай японы тал мэдээлж энэ тухай гэрэл зургийг сонинд нийтэлсэн байдаг. Японы талын мэдээгээр 1939 оны 6 дугаар сарын 28-ны өдөр Довдон зэрэг 2 цэрэг бууц өгсөн тухай мэдээлсэн байдаг бол 8 дугаар сарын 1-д 6 дугаар дивизийн 15 дугаар морьт хорооны цэрэг Намхай олзлогдсон байна. Зөвлөлтийн талын бүрэн бус мэдээллээр 1939 оны 8 дугаар сарын 1-ний өдрийн байдлаар Монголын 14 цэрэг сураагүй алга болсон байдаг байна. Харин Монгол цэргийн олзлогдсон тухай сүүлийн мэдээ нь 1939 оны 8 дугаар сарын 13-ны өдрийн тулалдаанд Сонголын 8 дугаар дивизийн 22 дугаар морьт хороо бут цохигдон ухрах үед японы талд 2 монгол цэргийн албан хаагч олзлогдсон тухай Японы 71 дүгээр хорооны мэдээлэлд дурдсан байна. Олзлогдсон цэрэг нь хорооны нууцын эрхлэгч Жамбал, штабын бичээч Санжит нар бөгөөд тэд нартай хамт хорооны нууцын бүх материал, шуудан алга болсон байна. Монголын Ардын армийн Улс төрийн газрын зөвлөх бригадын комиссар Воронины 1939 оны намар хийсэн мэдээлэлд Монголын ардын арми 1939 оны 1 сараас 9 сар хүртэл 30 орчим хүнээ сураагүй алдсан бөгөөд тэдгээрээс9 хүнийг японы талаас шилжүүлэн өгсөн. Шилжүүлэн агсан олзлогдсон цэргүүдэд Намхай байна гэж мэдээлсэн байжээ. Японы тал олзлогдсон зөвлөлт-монголын цэргүүдийг байнга зодож, тамлан зовоож, хэрцгийгээр харьцаж байсан тухай олзолгооноос ирсэн цэргийн албан хаагч нар мэдүүлсэн байдаг.
22-р хорооны хэрэг явдал
Гурав дахь цохилтоо авсны дараа сэтгэл түгшсэн Токиогийн дээд Командлал цаг хожихоор тушаал өгч стратегийн амин судас болсон Манжуур-Хайлаарын төмөр замын зангилаанд 15 хан км зайтай Халх гол, Нөмрөгийн голын бэлчир дэх Мана уулын орчим япончууд 9 дүгээр сарын 12-нд нэлээд хүчээр довтлон 8 дугаар дивизийн 22-р хороог түрж голын зүүн эргийг эзлэн авчээ. Хариу цохилт хийх гээд бэлтгэж байтал 9 дүгээр сарын 15-нд эзэлсэн байр байран дээрээ яг таг зогсон дайны ажиллагааг зогсоох Японы талаас санал болгосноор шийдвэр Москвагаас ирлээ.Москвад Зөвлөлт-Японы хэлэлцээ эхэлсэн аж.Ийнхүү БНМАУ Халх голын байлдааны үр дүнд Зөвлөлт, Японы буруугаас Нөмрөгийн голын зүүн эрэг, Мана уул зэргийг хожмын Хятадад алдсан ба цаашид тэр чигээрээ асуудал шийдэгджээ.Нөмрөгийн гол нь Манжго-Монголын маргаантай асуудал байгаагүй, Номунханы асуудал ч энэ районыг хамраагүй, ерөөс энэ хавьд байлдаан болох ёсгүй байтал япончууд Москвад эвлэрэх хэлэлцээ эхлүүлчихээд хэлэлцээрт гарын үсэг зурахын өмнө 9-р сарын 12-нд зориуд ийшээ довтлон газар эзэлж “дүрмээс гадуур” зүйл үйлджээ.Энэ Хасан нуурын мөргөлдөөнд Токиогийнхон бэхлэлт яаралтай барьж байсан Заозерная болон Нэргүй өндөрлөгийг өөртөө үлдээн өндөрлөгтөө бэхжих амжихын тулд хийсэн шиг алхам байжээ. Энэхүү үйл явдалтай холбоотойгоор түүхэнд 22-р хорооны хэрэг явдал гэдэг үйл явдал болсон байна.
Халхын голын дайнтай холбоотой архивын материал
Квантуны армийн тагнуулын газрын хурандаа Цүжи Масанобү гэгч 1939 оны халх голд довтлон орох дайны төлөвлөгөөг боловсруулж, Квантуны армийн жанжин штаб баталсан байдаг. Энэхүү төлөвлөгөө нь 1945 онд япон улс бууж өгөх гэрээнд гарын үсэг зурсан тул Америкийн нэгдсэн улсад нууц материал болж хадгалагдаж байдаг. Цүжи Масанобү гэгч цэргийн гэмт хэргээс өршөөгдөн мултарч чадсан тул халх голд ямар төлөвлөгөө боловсруулсан тухайгаа америкийн цэргийнхэнд нэг бүрчлэн шалгуулж, нууц материалыг шилжүүлж өгсөн байдаг. Цүжи хурандаагийн хуучин гэрийг түүний үр хойчис нь хувийн архив байдлаар хадгалж байгаа. Хувийн архивтаа халх голын дайныг ямар зорилгоор хийх болсон тухай мэдээлэл үлдээсэн байх боломжтой. Цүжи Масанобү хурандаагийн гэр архив Япон улсын Ишикава мужийн Каназава хотод байдаг. Монголын түүхтэй холбоотой чухал нууцтай хамаарал бүхий материалыг судлахад бэрхшээл үүсдэг гол шалтгаан нь хувийн архивт хандах зөвшөөрлийг тэдний үр сад олгодоггүйтэй шууд холбоотой. Япон улсын архивт шилжүүлж өгдөггүй учраас албан ёсоор судалгаа хийх боломжгүй гэж япон талын судлаач нар ярьдаг.
Урлагийн бүтээлүүд
мүүраүш Маш нууц
Гадаад холбоос
Ангилал:20-р зууны дайн Ангилал:1938 оны зөрчилдөөн Ангилал:1939 оны зөрчилдөөн Ангилал:Азийн дайн Ангилал:Дайн хоорондын үе Ангилал:Зөвлөлт Холбоот Улс дэлхийн хоёрдугаар дайнд Ангилал:ЗХУ-ын зэвсэгт хүчний түүх Ангилал:Монгол дэлхийн хоёрдугаар дайнд Ангилал:Монголчуудын оролцсон дайн Ангилал:Манж-го Ангилал:Монголын зэвсэгт хүчний түүх Ангилал:Хилийн мөргөлдөөн Ангилал:Японы зэвсэгт хүчний түүх
Олон нийтийн телевиз
Түүх
Арилжааны телевизийн цэнгээнт, хөгжөөнт нэвтрүүлэг болон сурталчилгааны хэт их ачаалал олон нийтийн зүгээс шүүмжлэлд өртөж, тэд соён гэгээрүүлэх, танин мэдүүлэх чиглэлийн нэвтрүүлгийг үгүйлж эхэлсэн нь олон нийтийн телевиз үүсэхэд нөлөөлжээ. Тиймээс 50-иад оны эхэнд АНУ-д хүлээн авагчдыг соён гэгээрүүлэх, мэдлэг боловсролыг дээшлүүлэхэд тус болох үүднээс телевизийн долгионы зарим үелзлийг олон нийтийн сургалтын телевизд зориулах шийдвэр гаргажээ. Анхны арилжааны бус боловсролын телестанци 1953 онд Хьюстонд байгуулагджээ.
Онцлог шинж
Олон нийтийн телевизийн арилжааны телевизээр ялгарах онцлог шинж нь:
Америк болон Европын улсуудад
АНУ болон Европын орнуудын олон нийтийн телевиз дараах үндсэн гурван чиглэлийн нэвтрүүлгийг голлон явуулдаг. Үүнд:
Зарим арилжааны телевиз олон нийтийн телевизийг чанаргүй теле бүтээгдэхүүнийг хаядаг «гахайн тэжээлийн сав» гэж хочлоход хүрчээ. Үнэн хэрэг дээрээ зарим боловсролын телевиз олон түмэнд нийгмийн тулгамдсан чухал асуудлыг хөндсөн мэргэжлийн өндөр төвшинд бэлтгэсэн асуудал дэвшүүлсэн, шүүмжлэлт болон шинжлэх ухааны хялбаршуулсан нэвтрүүлгийг тогтмол өгдөг байна.
Их Бритинад
Британийн ВВС (British Broadcasting Corporation) олон нийтийн өргөн нэвтрүүлгийн корпораци нь мэргэжлийн өндөр түвшинд бэлтгэсэн соён гэгээрүүлэх, танин мэдэхүйн чиглэлийн олон чанартай нэвтрүүлгээр хөтөлбөрийн сангаа баяжуулдаг. Олон нийтийн телевизийн байгууллагууд өөрийнхөө үйл ажиллагааны үр дүнгийн талаар парламентад болон иргэдэд тайлангаа тавьдаг онцлогтой юм. Тухайлбал, Британийн парламент BBC-гийн үйл ажиллагааны үр дүнгийн талаарх мэдээллийг тогтмол сонсож, авч хэлэлцдэг. BBC нь үйл ажиллагааны дэлгэрэнгүй тайланг олон түмэнд мэдээлэх, санал бодлыг сонсох зорилгоор жил бүр хэвлэлд тогтмол нийтэлж, Интернетэд байрлуулдаг.
BBC үйл ажиллагааны талаарх телевиз үзэгчдийн болон радио сонсогчдын санал бодол, хүсэлт, гомдлыг судалдаг хэлтэс ажилладаг байна. Арилжааны телевизийн нэвтрүүлгийн гол шинж болох шуугиан дэгдээсэн, цэнгээнт, хөгжөөнт нэвтрүүлэг рүү туйшрах хандлагаас зайлсхийдэг. Иймд BBC-гийн нэвтрүүлгийн бодлогод тэнцвэрт байдлыг хадгалах зарчим буюу хүлээн авагчид мэдээллийн, улс төр, нийтлэлийн, сургалтын, соёлын болон хөгжөөнт зэрэг янз бүрийн чиглэлийн чанартай нэвтрүүлэг үзэх боломжоор хангагдсан байх ёстой зарчмыг баримталдаг.
Нэвтрүүлгийн олон нийтийн шинж чанарыг хадгалах, янз бүрийн нийгмийн бүлэг болон улс төрийн байгууллагын ашиг, сонирхлыг хамгаалах зорилгоор радио, телевизд ажиглагчдын байгууллага болох нэвтрүүлгийн зөвлөлийг байгуулдаг бөгөөд түүний бүрэлдэхүүнд улс төрийн нам, иргэдийн нийгэмлэг, мужийн парламент, үйлдвэрчний эвлэл, сүм хийдийн төлөөлөгчид, шинжлэх ухаан, урлагийн зүтгэлтнүүдийг оруулдаг. Нэвтрүүлгийн зөвлөл радио, телевизийн удирдлагад хөтөлбөрийн бодлогыг боловсруулах, төсвийн тайланг хэлэлцэх, боловсон хүчний асуудлыг шийдвэрлэхтэй холбоотой зөвлөгөө өгдөг байна.
Монголд
2005 он ы 1 дүгээр сарын 27-нд УИХ Олон нийтийн радио,телевизийн тухай хууль хэлэлцэж, батлав. Тус оны 2 дугаар сард Монголын Үндэсний телевиз түүхэндээ анх удаа “Олон нийтийн” гэсэн статустай болж, Монголын үндэсний олон нийтийн телевиз нэртэй болж ард иргэддээ хараат бус, тэгш үйлчлэх хууль зүйн орчин бүрдсэн юм.
Хуулиар олон нийтийн радио телевиз нь улс төр, эдийн засаг, шинжлэх ухаан, боловсрол, соёл урлаг, спорт, цэнгүүн зэрэг нийгмийн амьдралын олон талыг хамарсан хөтөлбөрийг мэргэжлийн болон техникийн өндөр түвшинд бэлтгэж, нийтийн хүртээл болгох шаардлага тавьжээ. Түүнчлэн шударга ёс, ардчилал, хүний эрх, эрх чөлөө, тэгш байдлыг хүндэтгэх, хувь хүний хөгжлийг дэмжих, өргөн олон нийтийн болон нийгмийн янз бүрийн бүлэг давхаргын эрэлт хэрэгцээг тэнцвэртэй хадгалах зэрэг нэвтүүлгийн бодлого баримтлахыг шаардлага болгосон байна.
Ангилал:Радио, телевизийн эрх зүй
2015 оны жүдогийн дэлхийн аварга шалгаруулах тэмцээн
2015 оны жүдогийн дэлхийн аварга шалгаруулах тэмцээн 2015 оны 8-р сарын 24-30-нд Казахстаны нийслэл Астана хотод зохион байгуулагдсан. Алау мөсөн ордонд зохиогдсон тус тэмцээнд дэохийн 120 орны 729 тамирчин оролцжээ.
Медалийн хүснэгт
Зохион байгуулагч орон
Цахим холбоос
# Жүдо # Жүдо
Романтизм
Романтизм нь чиглэл XIX зууны эхэнд үүссэн ба Францын хөрөнгөтний хувьсгалаас үүдэлтэй. Уг хувьсгалын үр дүнд сэтгэл дундуур үлдсэн залуу үеийнхний сэтгэлийн хямрал уг чиглэлийг бий болоход нөлөөлжээ. Эхний илрэл нь сэтгэл догдлолыг их гаргах эрмэлзлэл, нууц, далдын хүчийг бишрэх, дундад зууныг санагалзаж байсан зэрэг нь бодит амьдрал, хувьсгалт үзлээс холдуулж байв. Гэсэн ч романтизмд дэвшилтэд зүйлүүд их байсан нь тэргүүлэх үүрэг гүйцэтгэхэд нөлөөлсөн юм. Хөгжмийн романтизм Хөгжмийн романтизм нь 19-р зууны хөгжмийн урлагт гол чиглэл нь байсан бөгөөд хожуу үедээ веризм,импрессионизм, экспрессионизм нарыг бий болгосон юм. Романтизмийн үед хөгжим нь уран зохиол, уран зураг, театртай нягт холбоотой байсан бөгөөд үндэслэгч нь Франц Шуберт. Хөгжил нь улс орон бүрт өөр өөрийн гэсэн өнгө төрхтэйгээр явагдаж байлаа. Романтизм нь хувьсгалын үзэлтэй холбоотой, эрх чөлөө, шударга ёсны төлөө тэмцэлд уриалсан чиглэл юм. Дайсантай тулалдсан баатар хүн, тэмцлийн дундах түүний зовлон, мөхөл зэрэг нь дэвшилтэд романтизмын гол сэдэв байв. Энэ сэдэв сэтгэл хөдлөл, уран сайхны шинэ хэллэгийг эрэх шалтгаан болж, өнгө, гэрэл сүүдэр, хөдөлгөөнөөр илэрч байлаа. 20-иод онд дэвшилтэт романтизм тэргүүлэх байрыг эзэлсэн. Зураачдын уран бүтээлийн зарчим Расин ба Шекспир, Италийн уран зургийн түүх зэрэг номуудад тод тусчээ.
Эжен Делакруа(1798-1863) романтизмын гол төлөөлөгч бөгөөд түүний уран бүтээл нь эрх чөлөөнийхөө төлөө тэмцэгчдийг гүнээ хайрлан дэмжиж, сайн үйл хэрэг, шударга үнэний ялалтад бат итгэн тэмцэж байсны тод жишээ болж байдаг. Алдарт зураач Делакруа уран зураг, зураасан зураг төдийгүй сүрлэг бүтээлээрээ нэрд гарсан төдийгүй өнгөний нэгдэл, хослол, зохицлын нарийн онолыг анх удаа шинжлэх ухааны үндэслэлтэйгээр боловсруулсан билээ. 1822 онд <<Данте Вергилий хоёр>> зургаараа анх үзэсгэлэнд оролцсон ба уг зохиомж нь хурц сонин өнгө аяс, уран дүрслэл, эмгэнэлт байдлаараа нэн содон юм. <<Хиосынхныг харгисласан нь>>(1824) гэдэг цаг үеийнхээ эмгэнэлт үйл явдлыг хөндөж зурсан бүтээл нь бүр ч их сэтгэгдэл төрүүлж байлаа. Энэ зурагт Туркийн булаан эзлэгчдийн эсрэг грекийн ард түмний баатарлаг тэмцэл, цаг үеийнхээ чухал үйл явдлыг хэрхэн үзсэн зураачийн үзэл бодол, хурц мэргэн санаа тод тусчээ.
Делакруагийн зард гарсан бүтээлийн тоонд Түмнийг эрх чөлөөнд уриалагч(1830) гэдэг уран зураг орно. Зохиомжийн төв хэсэгт эрх чөлөөний төлөө тэмцэгчдийн тугийг өндөрт өргөж яваа шантаршгүй зоригт бүсгүйн дүрийг бүтээжээ. Амьдралын бодит үнэнийг уран сайхны дүрээр илэрхийлэх уран зургийн аргыг чөлөөтэй хэрэглэж, домгийн болон түүхийн олон дүрийг хамтатган бүтээсэн энэ гайхамшигт туурвилд үхэшгүй мөнхийн бэлгэдэл болсон домогт хүү Гаврош хүртэл хоёр гартаа буу барин тэмцэж явна. Нимгэн цагаан хувцастай бүсгүй хайрган дундаар нүцгэн хөлөөрөө урагш алхан, босогчдыг араасаа уриалан дуудаж, гартаа бүгд найрамдах улсын гурван өнгийн туг барьж, ойртон ирж буй ялалтын бэлгэ тэмдэг болгон дээш өндөрт хийсгэжээ. Зураач 1831 онд Дорно дахины Алжир, Мароккоор аялах үедээ хурц нар ээсэн ганган байгаль, гоо үзэсгэлэнт бүсгүйчүүд, салхинд дэрвэсэн өргөн халхгар хувцастай эрэгтэйчүүдийг олон янзаар дүрсэлж байв. Адал явдлаар дүүрэн ав хомрогын тухай олон бүтээлийн дотроос <<Арслан, бар агнасан нь>> сэдвээр нүд хужирлам сайхан бүтээл туурвижээ. Алжир бүсгүйчүүлийн өвөрмөц амьдрал, аж төрлийг хөруулсан <<Алжир эмэгтэйчүүл төрхөмдөө>>(1834), <<Марокко дахь еврейн хурим>>(1841) зэрэг олон зураг зуржээ. Дорно дахинд түр зуур хийсэн аялал нь зураачийн цаашдын уран бүтээлд чухал ач холбогдол гүйцэтгэв. Делакруа түүхийн гол хүч бол ард түмэн гэдгийг уран бүтээлдээ цохон хэлж, өнгөрсөн үеийн түүхэн үйл явдалд эргэн хандаж <<Траяны түүх>>(1840), <<Константинополийг загалмайтнууд эзлэн авсан нь>>(1840) зэрэг алдарт зургаа бүтээжээ. Тэрээр Парисын олон орд харшийн хана, адрыг чимэглэсний сацуу Гёте, Байрон, Шекспирийн зохиолын чимэглэл, тайлбар зургийг зуржээ. Романтизмийн бүтээлчид нь ямар нэгэн тодорхой нэгдсэн хөтөлбөр байгаагүй бөгөөд тэдгээр нь хоорондоо орчин үеэ дүрслэх талаараа нэгдэж байв.
Ангилал:Гүн ухааны урсгал Ангилал:Уран зургийн урсгал Ангилал:Утга зохиолын эрин үе
Falcon Heavy
Falcon Heavy нь SpaceX компанийн бүтээсэн дахин ашиглагдах, хүнд даацын сансрын хөлөг юм.
Тус хөлөг нь 2018 оны 2-р сарын байдлаар дэлхий дээрх хамгийн их хүчин чадалтай хөлөг бөгөөд удаах хөлөг Delta IV Heavy-с даруй хоёр дахин их хүчин чадалтай.
Тус хөлөг нь Сар болон Ангараг гарагт хүн хүргэх зориулалттай бүтээгдсэн.
SpaceX компани нь 2018 оны 2-р сарын 6 өдөр Falcon Heavy хөлгийн анхны нислэгийг амжилттай үйлдсэн.
Ангилал: Сансрын хөлөг Ангилал:Сансар судлал Ангилал:SpaceX
Эминэм
Эминэм (Eminem) хэмээх тайзны нэрээрээ алдаршсан III Маршалл Брюс Мадэрс (Marshall Bruce Mathers III) нь 1972 оны 10 дугаар сарын 17-нд Америкийн Нэгдсэн Улсын Сент Жосеф xотод төрсөн, рэппэр, дуу зохиогч, продюсер, жүжигчин юм. Түүний бүтэн нэрийн эxний үсгүүд болох M&M нь сунжран Eminem болжээ. Mөн Slim Shady нэрээр өөрийнxөө олон дуунд өвөрмөц шинж төрxтэй зан xарактар гаргадаг байна. Олон төрлийн авьяастай тэрээр бие даан уран бүтээл xийxээс гадна өөрийн xамтрагчид болох D12 бүлэгт уран бүтээлээ xийдэг. Мөн Bad Meets Evil бүлгийн гишүүн бөгөөд Royce Da 5'9'' гэx реппэртэй xамтарч ажилладаг юм.
Эминэм бол дэлxий дээрx xамгийн шилдэг борлуулалттай уран бүтээлч бөгөөд 2000 онд xамгийн үнэ цэнэтэй уран бүтээлчээр шалгарч байжээ. Тэрээр олон нэр бүxий сонин сэтгүүлээс явуулдаг шилдэг уран бүтээлч жагсаалтын дээгүүрт байнга бичигддэг байна. Rolling Stone сэтгүүл түүнийг бүx цаг үеийн шилдэг уран бүтээлчийн 8 дугаарт бичсэн бол бусад нөлөө бүxий сэтгүүлүүд Эминэмийг Xип Xоп урлагийн xаан (The King of Hip Hop) гэж тодорxойлдог байна. Billboard шилдэг 200 цомог шалгаруулалтаас нийт 10 удаа Эминэмийн гаргасан цомог тэргүүнд бичигдэж байсан ба нийтдээ 100 сая цомог дэлxий даяар xудалдаалснаас 42 сая дан дуу болон Америкийн нэгдсэн улсын xэмжээнд нийт 49.1 сая цомог xудалдаалсан байна. Мөн 13 удаагийн Grammy Awards наадмын шагналтан бөгөөд түүний тоглосон 8 Миль киноны дуу болох Lose Yourself нь түүнд анxны Oскарын шилдэг киноны дуу шагналыг авчирсан юм. Үүгээрээ Эминэм Oскарын шагнал xүртсэн анxны рэппэр болжээ.
Эминэм анxны студийн цомогоо 1996 онд Infinite нэртэйгээр гаргаж байсан. Түүний энэ цомог олны нүдэнд өртөөгүй бөгөөд амжилтыг Эминэмд авчирсангүй. Удалгүй үүнээс xойш 3 жилийн дараа түүний амжилтын оргил үе эxэлж The Slim Shady LP студийн бүрэн xэмжээний 2 даxь цомог нь түүнд жинxэнэ нэр xүндийг авчирсан юм. Энэ цомог нь Эминэмд шилдэг xип xоп цомог гэx Грэмми Авардсын анxны шагналыг авчиржээ. Түүний дараагийн цомогууд болох The Marshall Mathers LP мөн The Eminem Show зэрэг студийн бүтээл нь олныг галзууруулаx дөxөж олон фэн сонсогчдын xүрээллийг бүрдүүлж амжилт болон атаарxлыг ар араас нь рэппэрт маань өгч, мөн л энэxүү цомгууд нь Шилдэг Рэп Цомог гэx Grammy Awards-ын Grammy Award Best Rap Album шагналыг түүнд авчирчээ.
Нобелийн шагналтан Симус Хийни түүнийг "үгийн энергитэй", яруу найраг болон дууны шүлгийн сонирхлыг сэргээдэг хэмээн магтсан байдаг. Удааx жил нь Эминэм уран бүтээлээ зогсоосонгүй, 7 даxь бие даасан студийн цомог болох Recovery-г 2010 онд гаргаж энэxүү цомог дэлxий даяар xамгийн иx борлуулалттай цомогоор шалгарчээ. Эминэм дуулаxаас гадна олон xамтлаг дуучдыг өөрийн гэсэн урлагийн xаяг буюу Shady Records студийн доор гаргаж ирсэн байна. Түүний менежерээр Пол Розенберг ажилладаг бөгөөд Interscope Records болон Aftermath Entertainment зэрэг урлагийн xаягуудтай xамтарч ажилладаг байна.
Мөн тэрээр өөрийн радио долгион болох Shade 45- Sirius XM Radio-г үүсгэн байгуулсан байна. Эминэм 2002 онд бүрэн xэмжээний кино болох 8 Миль киноны гол дүрд тоглож, энэxүү кино нь түүний нэр xүндийг улам өсгөсөн юм. Academy Awards наадмын шилдэг дуугаар Lose Yourself дуу шалгарчээ. Эминэм дэлгэцнээ The Wash (2001), Funny People (2009), телевизийн олон ангит Entourage (2010) зэрэг кинонуудад дуулаxаас гадна дүр бүтээж байжээ. Тэрээр сүүлд 8 дахь студийн цомог The Marshall Mathers LP 2 цомгоо 2013 оны 11 дүгээр сард гаргажээ.
1972-1991: Бага нас
Эминэм 1972 оны 10 дугаар сарын 17-нд Америкийн нэгдсэн улсын Сент Жосеф xотод мэндэлжээ. Эминэм xэзээ ч аавыгаа ямар xүн байдгийг xараагүй. Аав нь Эминэмийг багад орxиж явсан бөгөөд түүнийг xараx гэсэн Эминэмийн бүx оролдлого xүүxэд насанд нь амжилтгүй болсон юм. Эцэст нь Эминэм ээж дээрээ өсөж xүн болсон xэдий ч түүний ээж болох Дебора Мадэрс xэзээ ч нэг ажлыг удаан xийдэггүй xүн байв. Xэдэн сар болоод л ажлаасаа гардаг байдал нь xэцүү байдалд xүргэж, xатагтай Деборагийн гэр бүл Миссуригээс Детройт xот рүү нүүжээ. Иx зүйл зарлагадаж нийтийн байрны төсөлд xамрагдан суудаг болов. Эминэмийx байнга нүүдэг байсан болохоор тэрээр сургууль завсардаж, жилд 2, 3 удаа анги сэлгэдэг болсон ба Эминэм хоим дурсаxдаа энэ зуйл xэвийн үзэгдэл болж өнгөрсөн юм гэв. Амьдралын энэ эргэлт Эминэмд маш том xувийн өөрчлөлт авчирсан бөгөөд тэрээр багадаа дотны найз цөөтэй байсан ч өөртөө бүрэн итгэдэг нэгэн байжээ. Гэвч сургууль сэлгэx болгондоо бусад сурагчдаас шоовдорлоx xандлага ирж, байрны өрөө болон сургуулийн хонгил зэрэгт байнга л зодоон xийдэг байжээ. Эминэм энэ бүгдээ тод санадаг юм байна. Эминэм ээжийгээ бага насанд нь дарамталж сэтгэл санаанд нь өөрчлөлт үзүүлсэн, мөн xар тамxи татаж бие маxбодийн xүнд шаxалт үзүүлсэн гэж буруутгасан юм байна. Xарин түүний ээж болох Дэбора Мадэрс xүүгийнxээ эсрэг зарга үүсгэж 10 сая доллар нэxэмжилж шүүxэд өгчээ. Гэвч шүүx энэ заргыг 25 мянган доллар дээр тоxирч шийдвэрлэсэн юм байна.
Эминэм багадаа Мичиганы Варен xотын Линколн дунд сургуульд явдаг байсан ба xарамсалтай нь 9-р ангидаа 3 удаа улирчээ. Тиймээс сургуулийн заxиргаа Эминэмийг цааш суралцаx боломжгүй гэж дүгнэн сургуулиас xөөжээ. Xэдийгээр муу сурагч байсан ч Эминэм xэл судлал дээр гоц авьяастай байж онц сурдаг байжээ. Тэрээр зурагт ном уншиx дуртайгаас гадна толь бичиг үзэж, үгийн баялгаа дээшлүүлдэг байсан байна. Ярилцлагадаа: "Тийм ээ, би xичээлдээ муу xүүxэд байсан, 2,3 удаа шалгалтандаа унаж байсан, гэсэн xэдий ч би англи xэлэндээ маш сайн сурдаг, дуртай байсан, заримдаа би юу гэж боддог вэ гэвэл надад энэ толь бичигт байгаа бүx үгийг цээжлэx юмсан, xэзээ нэгэн цагт аль нэгэн үг надад xэрэг болбол би төвөггүй ашиглаж чаддаг байx юмсан, тэр үед би ямар ч эргэлзээгүйгээр тарxиндаа түгжсэн үгээ илэрxийлж чаддаг байx юмсан" гэж xэлжээ. Эминэм өсвөр насандаа үнэxээр xэл зүйн тал дээр онцгой эрмэлзэлтэй xүүxэд байсан ба үүнийгээ өөрийнxөө дуртай зүйл мөн гэж олж мэджээ. 80, 90-ээд оны үед хип хоп урлагаар өөрийн үзэл бодлоо үгээрээ илэрxийлж болох юм байна гэдгийг мэдсэнээс xойш Эминэм энэ урлагийг сонирxож, тэр үеийн одууд болох N.W.A гэx нилээн нэр алдартай гангста рэп бүлгэмийн дууг сонсдог болжээ. Тэр цагт Рэп xөгжмийн урлаг нь голдуу xар арьстай xүмүүсийн дунд xүчээ авсан байсан учраас Эминэмд багагүй xүнд даваа тулгарчээ. Түүн шиг цагаан арьстай, дээр нь цэнxэр нүдтэй залууг тооx хүн xовор байснаас гадна гадуурxаx xандлагатай байж. Гэлээ ч гэсэн Эминэм өөртөө итгэл өгч зориг гарган Детройт xотын жижиг бар савуудад Rep Battle буюу 2 xүн xоорондоо xөгжим тавьж чөлөөт үгээрээ өрсөлддөг тэмцээнд оролцдог болжээ.
1992-1997: Уран бүтээлийн эxлэл үе, Infinite ба Гэр бүлийн асуудал
Эминэм ах дүү Жефф ба Марк Басс нарын хамтран ажиллуулдаг FBT продакшнд анхны дебют цомог Infinite цомгоо бичүүлж түүнийгээ Web Entertainment-ийн нэрийн дор гаргасан билээ.
Нарсныхан
Нарсныхан (Pinaceae) нь хуш, жодоо, гацуур, шинэс, нарс гэх мэт олон янзын шилмүүст мод багтдаг томхон овог юм. Нийт 11 төрөл, 220-250 зүйл мод багтана. Голлох хэдэн янз зүйлүүд нь баруун өмнөд Хятад, Мексик, Японы төв хэсэг болон Калифорнийн уул нуруудаар ургадаг болно.
Эдгээр моднууд нь 2-100 м хүртэл өндөр, голдуу мөнх ногоон, давирхайтай, хос хүйстэй, ишнийхээ үзүүрт багц навчтай (шилмүүс) мөчрүүдтэй байна. Эм боргоцойнууд нь том, хатуу модлог бөгөөд 2-60 см урт, дотроо үртэй байна. Эр боргоцой нь жижгэвтэр 0.5-6 см урт, тоос хүртэлтийн дараа унадаг. Тоос ба үрний тархалт нь салхиар тархах ба зарим зүйл модны том үрийг шувуу тараадаг аж.
Ангилал
11 төрөл нь боргоцой, үр, навч шилмүүсний бүтцээсээ хамааран дараах 4 дэд бүлэгт хуваагдана.
Эминэм
2014-2016: Shady XV, Цомгийн багц ба Southpaw
2014 оны 08 дугаар сарын 25-нд Billboard-аас репперийн маань шинэ цомог гарах болсныг зарлаж энэхүү цомог Shady XV нэртэйгээр 11 дүгээр сарын 24-нд худалдаанд гарахаар болсон байна. Тэрээр шинэ цомгоо түүний 2 дах студийн цомог болох The Slim Shady LP болон Shady Records-ийн 15 жилийн ойд зориулж гаргаж байгаа юм. Тус цомог 2 дисктэйгээр гарах ба түүний бүх цаг үеийн шилдэг хит дуунууд, Shady Records-ийн уран бүтээлчид болох D12, Slaughterhouse, Bad Meets Evil, Yelawolf нартай хамтарсан дуунууд болон цоо шинэ дуунууд нь багтжээ. Шинэ цомгийн эхний сингл Guts Over Fear 08-р сарын 25-нд гарч энэхүү дууг дуучин, дуу зохиогч Sia-тай хамтран бүтээжээ.
Нарсныхан
Ангилал
1. Pinoideae- Боргоцой нь 2 наст 2 жилд нэг удаа ховор тохиолдолд 3 наст байна. Боргоцой хоорондоо тустай олон тооны овгор товгор хальсаар бүрхэгдсэн байх ба суурьлуугаа өргөссөн байна.
Эминэм
2014-2016: Shady XV, Цомгийн багц ба Southpaw
2014 оны 10 дугаар сарын 29-нд цомгийн дууны жагсаалтуудыг зарлаж Shady Records-оос хийсэн cypher-ийн видео цацагдаж Eminem 7 минутын freestyle хийжээ. 2014 оны 11 дүгээр сарын 11-нд цомгийн 3 дах сингл Detroit Vs. Everybody цацагдаж энэхүү дуунд Eminem, Dej Loaf, Royce Da 5'9", Danny Brown, Big Sean болон Trick Trick репперүүд ажиллажээ. Ийнхүү Shady XV цомог 2014 оны 11 дүгээр сарын 24-нд болон Black Friday (Хар баасан гариг)т худалдаанд гарч мөн цомгийн бүтэц нь 2 дисктэйгээр бүтээгдсэн бөгөөд 1-р дискэнд Shady Records-ийн 12 шинэ дуунууд орж 2-р дискэнд 2000-2012 оны хоорондох Greatest Hits-үүд багтаж тус цомог дээр D12, Slaughterhouse, Bad Meets Evil, болон Yelawolf нар ажиллажээ. Тус цомог Billboard 200     чартын 3-т жагсаж, АНУ-д эхний долоо хоногтоо 138,000 хувь борлогджээ.
2015 оны 03 дугаар сарын 15-нд өөрийн урлагийн карьерт гаргасан 8 цомгуудаа (Infinite-ийг хасаад) хуурцаг хэлбэрээр гаргаж худалдаанд гаргаж, үүнээс гадна 8 Mile киноны дуунууд, Eminem Presents: The Re-Up, Curtain Call: The Hits зэрэг цомгууд нь ч багтжээ.
Нарсныхан
Ангилал
3. Laricoideae-Боргоцой нь жил бүр ургах ба тусгаарлагдсан овгор товгоргүй. (Larix, Cathaya, Pseudotsuga)
Эминэм
Цомог
Бие даасан
Нарсныхан
Ангилал
4. Abietoideae-Боргоцой нь жил бүр ургах ба тусгаарлагдсан овгор товгоргүй. (Жодоо, Хуш, Pseudolarix, Keteleeria, Nothotsuga, Tsuga)
Эминэм
Цомог
D12
Монгол гутал
Монгол гутал нь Монголчуудын уламжлалт хувцасны нэг юм.
Эминэм
Цахим холбоос
Ангилал:D12 Ангилал:АНУ-ын рэппэр Ангилал:Хип хоп продюсер Ангилал:Оскарын шагналтан Ангилал:Грэммийн шагналтан Ангилал:Эxо-Поп шагналтан Ангилал:Псевдоним Ангилал:АНУ-ын дуучин Ангилал:Америкчууд Ангилал:1972 онд төрсөн
Монгол гутал
Монголчууд хаана ч байхгүй өвөрмөц гутал өмсдөг. Ээтэн монгол гутлыг Хүннүгийн үеэс уламжлан Их гүрний үед одоогийн хэлбэр загвартаа оржээ. Монгол гутал бусдаас ялгагдах онцлог нь ихэд утга учиртай. Энэ нь ээтэн хошуу, оймс хоёрын хоорондох агаар өвөлд дулаан, зунд сэрүүн байлгах, шинжлэх ухааны үндэслэлтэй бөгөөд толигор ул нь газар шороог сэндчихгүй, ургамал, амьтны аминд хүрэхгүй гэсэн энэрэнгүй үзлийг шингээжээ. Одоогоор 143 төрлийн Монгол гутлын хэлбэр дизайнууд мэдэгдээд байна.
Нарсныхан
Гадаад холбоос
Ангилал:Ургамал
Монгол гутал
Монголд дэлхийн хамгийн том, 9м өндөр, 6м урт, 2м өргөнтэй монгол гутлыг бүтээсэн бөгөөд уг гутлыг хийхэд 225 ширхэг үхрийн арьс, 4500 метр олс, 120 кв.метр эсгий, 72 кв.метр поролон, 13 куб.метр мод, 300 литр цавуу, 180 кв.метр брезент тус тус оржээ.
Цахим холбоос
Ангилал:Монгол хувцас Ангилал:Азийн хувцас судлал Ангилал:Түрийтэй гутал Ангилал:Хөлийн өмсгөл Ангилал:Савхин бүтээгдэхүүн
Бөө мөргөл
Бөөгийн тахилга ёс  нь антропологич  Тайлорын онолоор бол “ертөнцийг үхсэн хүмүүсийн сүнс захирч байдаг” гэж эртний  хүмүүс ойлгож иржээ. Иймээс тэднийг аргадаж тайвшруулахын тулд янз бүрийн тахилга үйлдэж ирсэн гэж үздэг. Эртний хүмүүс өөрт нөлөөлж буй далдын хүчийг муу тэнгэр, сайн тэнгэр гэж хуваан үзэж сайныг нь хөхүүлэн дэмжиж, мууг нь зайлуулах олон төрлийн янз бүрийн ёслол бий болгосон гэж тайлбарладаг. Өөрөөр хэлбэл, дэлхийн шашнууд үүсэхээс өмнө бий болсон шүтлэгийн хэлбэрийг бөө мөргөл хэмээн үздэг. Монгол хүний оюун санаанд эртнээс нааш уламжлан ирсэн шүтлэг бол бөө мөргөл юм. Овог аймгууд НТӨ III зууны үед ангит нийгэмд шилжихээс өмнө хүй нэгдлийн зохион байгуулалтанд байсан учраас бөө мөргөл нь шинэ чулуун зэвсгийн үеэс шүтсээр ирсэн нэлээд эртний шүтлэг ажээ. Өөрөөр хэлбэл, шүтлэгийн анхдагч хэлбэр бөгөөд өвөг дээдсийн сүнс, тэнгэр, газрын эздэд итгэж ирсэн сүсэг бишрэл юм. Эртний монголчууд байгаль, ертөнц, хүн ба амьтдын цаана тэр бүгдийг харж ханддаг тусгай эзэн тэнгэр нуугдаж байдаг гэсэн ойлголттой байв. Эл ойлголт нь бөө мөргөлийн ертөнцийг үзэх үзлийн гол үндэс болж бүрэлдэн тогтжээ.
Гарал үүсэл
НТӨ 209 онд байгуулагдсан анхны төрт улс Хүннүгийн Модун шаньюй аймгийн толгойлогчдыг цуглуулж цагаан сар болон луу сард өвөг дээдэс, тэнгэр, дэлхий, онгон, хайрхан савдагуудад зориулан тахилга үйлддэг байснаас гадна Шаньюй өөрөө өглөө бүр наранд, орой бүр саранд мөргөл үйлддэг байсан байна. Сяньби улсын толгойлогч Таньшихуайн үед ч бөө мөргөлийг шүтэж байсан бөгөөд түүний дараа киданчууд ч бөө нараар төлгө буулгуулан тэнгэр газрыг тахих их тахилга үйлддэг байжээ.
Их Монгол Улсын үед төрийн бодлогод бөө мөргөл хүчтэй байр суурь эзэлж байсан бөгөөд жирийн айл өрхөөс эхлээд хааны орд өргөөнд хүртэл бөөгийн шүтээн онгод хамгийн хүндтэй байранд залагддаг байжээ. Монголын их хаадын ивээл дор байсан загалмай, будда, исламын санваартнууд монголчуудыг бөө мөргөлөөс нь салгаж нэг шүтээнтэй болгохоор оролдож байсан ч амжилт олдоггүй байв. Бөө мөргөлийн үзлээр бол айл гэр бүрийг тэнгэрт хальсан өвөг дээдсийн сүнс нь ивээж байдаг. Онго нь өөр өөр байх бөгөөд тухайлбал, мал сүрэг өсгөдөг онго, сүү сааль арвижуулдаг онго гэх мэт олон төрөл юм. Гэвч улс гүрэн өргөжин тэлэхийн хэрээр олон янзын шүтлэгтэй улс орнууд нэгэн төрд захирагдах болсноор шашны олон урсгал нэвтэрч бөө мөргөлчдөөс гадна буддын, христийн, исламын шашин дэлгэрч сүм хийдүүд байгуулагдах болсгоор бөө мөргөлийн хүч суларч иржээ. Чингис хааны залгамжлагч хаадууд ч бөө мөргөлийг төрийн нэгдмэл үзэл суртал болгож болохгүйг ухаарчээ.
Дундад зууны үе
XYI зуунд буддын шашныг төрийн шашин болгосноор бөө мөргөл шахагдан монголын хязгаар нутагт л үлдсэн ажээ. Бөөгийн язгуур шинжийг авч үлдсэнийг “харын бөө”, язгуур шинжээ алдаж буддын шашны зан үйл, номлолоос авсныг “шарын бөө” хэмээн нэрлэж заншжээ. 1920-1990-ээд он хүртэл бөө мөргөл нь үндсэндээ устаж алга болох шатанд орсон боловч 1990 оноос хойш дахин сэргэх хандлагатай болсон байна.
Бөөгийн ёсноос үзэх юм бол, эрт цагт дэлхий болон сансар ертөнц нэгдмэл нэг зүйл байгаад тэнгэр нь эх газраас салж, түүний дээр дахин шинээр үүсч бий болсон ажээ. Тэр үеэс эхлэн газрыг “эм хүйс”, тэнгэрийг “эр хүйс” гэж үзэх болж, хүн үхэхэд сүнс нь тэнгэр рүү явж бие нь газарт шингэдэг гэсэн ойлголтоор монголчууд тэнгэрийг “эцэг буюу сүнсний эзэн”, газрыг “эх буюу биеийн эзэн” гэж итгэж иржээ. Гол шүтээн болсон эзэн тэнгэр нь хүн болон юмс үзэгдлийн хувь заяаг харж хамгаалах олон тооны сахиусыг захирдаг бөгөөд тэдгээр нь 99 тэнгэрээс бүрддэг хэмээн үздэг. Хүмүүст сайн сайхныг авчрагч баруун зүгийн 55 тэнгэр, муу ёрыг авчрагч зүүн зүгийн 44 тэнгэр байдаг гэж тайлбарладаг. Тэрхүү сайн зүгийн 55 тэнгэрийн 50 тэнгэр нь залбирдаг, 5 нь тахидаг тэнгэр ажээ. Тахидаг 5 тэнгэрийн эхнийх нь аливаа амьтны амь сүнсийг сахидаг Хисан улаан тэнгэр, хоёр дахь нь Цахилгаан цагаан тэнгэр, гурав дахь нь Одон заяаны тэнгэр, дөрөв дэх нь хүн малд хишиг хайрладаг Хөх манхан тэнгэр, тав дахь нь Заяач тэнгэр ажээ.
Харин зүүн зүгийн 44 тэнгэрийн 40 нь залбирдаг тэнгэр бөгөөд 4 нь тахидаг тэнгэр ажээ. Нэг дэх нь идээ хишиг өгөгч Гүжир тэнгэр, хоёр дахь нь элдэв өвчнөөс авран хамгаалагч Боом махаш тэнгэр, гурав дахь нь морийг бэлгэддэг Атаа улаан тэнгэр, дөрөв дэх нь эвэртэй малын хишиг өгөгч Годил улаан тэнгэр байдаг гэнэ. Ингээд эдгээр баруун, зүүн зүгийн тэнгэрүүд хоорондоо үргэлж тэмцэлдэн байдаг учраас орчлон ертөнцийн сайн, муу үйлүүд тэдгээр тэнгэрүүдийн зөрчлөөс үүдэн хувирч өөрчлөгдөж байдаг хэмээн үздэг байна.
Зүүлт тайлбар
Ангилал:Угсаатны зүй
Цагаанхөмсөг хөмрөг
Цагаанхөмсөг хөмрөг, Emberiza cia, нь Хөмрөгийнхөн овгийн шувуу юм. Тэд Африкийн баруун хойд, өмнөд Европ, зүүн ба төв Ази, Монгол, Гималайн нуруу зэрэг газраар тархан амьдардаг. Цагаанхөмсөг хөмрөг нь задгай, хад чулуутай уулархаг хуурай газар нутаглана. Газар эсвэл намхан бутанд үүр засаж, 3-5 сааралдуу өндөг гаргах ба ангаахайгаа өсгөх үедээ хорхой шавьж барьдаг. Бусад үед голдуу үр тариагаар хооллоно.
Гадаад төрх
Энэхүү шувуу нь 16 см урт, үржлийн улирлын үед эрэгчингийн нуруун хэсэг хүрэн, толгой нь цайвар саарал өнгөтэй ба хар судалтай байдаг.
Цахим холбоос
Ангилал:Хөмрөгийнхөн
6 сарын 2
6 сарын 2 нь Григорийн тооллын жилийн 153 дахь (өндөр жил бол 154 дэх) өдөр юм. Мөн он дуустал 212 өдөр үлдэж байна.
Нийгмийн толь
Нийгмийн толь нь Монголын өдөр тутмын сонин юм. 2006 оны 9 сарын 6-нд анхны дугаар хэвлэгдэн гарсан. Эрэн сурвалжлах сэтгүүл зүйн чиглэлээр үйл ажиллагаагаа явуулдаг.
6 сарын 2
Тэмдэглэлт өдөр
0602 #02
Нийгмийн философи
Нийгмийн гүн ухаан нь гүн ухааны нэг төрөл юм.
Утилитарист үзэлтнүүд арилжаа наймааны явцад төрийн оролцоогүйгээр ашигтайгаар үнэ хаялцахын тулд үйлдвэр-лэгч ба худалдан авагч аль алин чөлөөтэй байх буюу чөлөөт үйлдвэрлэлийн зарчим,чөлөөт зах зээлийг хамгаалж байв.
Эдмунд Берк, Алексис де Токвиль зэрэг консерватив үзэлтнүүд шинэ капиталист нийгэм нь хуучин амьдралын сайхан,сэтгэлд ойрхон дэг журмыг эвдэн сүйдэж,хувиа хичээсэн оюун ухааныг төр засгийн байгуулалыг бишрэн хүндэлж ирсэн уламжлалаас дээгүүр тавилаа гэж шүүмжилсэн.
Карл Маркс мэтийн социалистууд капитализмыг ажилчин ангийг дарлан мөлжиж, хөдөлмөрийн үйл явцыг гажуудуулж түүнийг хүний өөрийн хөгжлийн эх сурвалж байхын оронд аливаа зовлон зүдгүүрийн эх сурвалж болгон хувиргаж,эдийн засгийг аюулт хямралд татан оруулж байна гэж шүүмжилсэн. Социалист хувьсгал нийгэмчлэгдсэн үйлдвэрийн хэрэгслийг өмчлөх,хянах эрхийг ажилчин ангийн гарт шилжүүлснээр капитализмыг устгах болон гэж Маркс баталсан юм.
Мөн үзэх
Ангилал:Гүн ухаан
Олимпын бөхийн тэмцээн
Өдгөө эрэгтэй тамирчид сонгомол, чөлөөт тус бүр 7, эмэгтэй тамирчид чөлөөтийн 4 жингийн ангиллаар олимпын аварга цолны төлөө өрсөлддөг. Монголчууд энэ олимпоос бөхийн төрлөөр хамгийн олон медаль хүртээд байгаа боловч манай баг тамирчид 1980 оноос хойш энэ төрлөөр 9 олимпид медаль хүртэж чадаагүй байж байгаад 2012 оны Лондоны олимпоос хүрэл медаль хүртсэн билээ. Энэ медаль бидний хувьд олон жил хүлээсэнээс гадна анхны эмэгтэй тамирчины медаль юм.
Медалийн хүснэгт (Чөлөөт бөх) - 1904-2004
Ангилал:Бөхийн тэмцээн
Годлевскийн хөмрөг
Годлевскийн хөмрөг (Emberiza godlewskii) нь Хөмрөгийнхөн овгийн шувуу юм. Тэд Хятад, Пакистан, Энэтхэг, Казахстан, Монгол, Мьянмар, Орос зэрэг улсын нутагт таарна. Биеийн урт нь 17 см.
Токиогийн олимп (2020 он)
2021 оны зуны олимп (2021年夏季オリンピック) буюу албан ёсоор Олимпын XXXII наадам (XXXII オリンピック競技大会 XXXII [Dai Sanjuni] Orinpikku Kyōgi Taikai) нь 2021 оны 7 сарын 24-нөөс 8 сарын 9-ний хооронд Японы Токио хотноо зохиогдсон олон улсын спортын томоохон арга хэмжээ юм. Токио хот 2013 оны 9 сарын 7-нд Аргентины Буэнос-Айрес хотод болсон ОУОХ-ны 125-р чуулганаар тус наадмыг зохион байгуулах эрхийг авсан. Токио хот 1964 оны зуны олимпыг зохион байгуулж байсан бөгөөд Олимпын наадмыг хоёронтаа зохион байгуулсан Азийн анхны хот болжээ. Нийт 11,656 тамирчин тус наадамд оролцсон. Medal summary Edit
See also: 2020 Зуны олимпын медаль болон жагсаалтын 2020 Зуны олимпийн медальтнууд *  Хүлээн авагч улс (Япон)
2020 Summer Olympics medal table[208] Rank	NOC	Gold	Silver	Bronze	Total 1	 Америк	39	41	33	113 2	 Хятад	38	32	19	89 3	 Япон	27	14	17	58 4	 Их Британ	22	20	22	64 5	 Орос	20	28	23	71 6	 Австрали	17	7	22	46 7	 Нидерланд	10	12	14	36 8	 Франц	10	12	11	33 9	 Герман	10	11	16	37 10	 Итали	10	10	20	40 11–93	үлдсэн	137	151	205	493 Нийт дүн (93 оруулгууд)	340	338	402
Нэр дэвшүүлэлт
Токио, Истанбул, Мадрид хотууд албан ёсоор нэр дэвшигч хотоор сонгогдож, зохион байгуулах эрхийг авахын төлөө өрсөлджээ. Баку, Доха хотуудын материалыг ОУОХ хүлээн авсан боловч нэр дэвшигчээр сонгоогүй. Мөн Ром хотын материал хүчингүй болжээ.
Эшлэл
Ангилал:Олимп
Ёс зүйн философи
Ёс зүйн философи нь философийн нэг төрөл юм.
18-р зууны Пруссын философич Иммануил Кант шинжлэх ухааныг өөрийнхөө протестант хүмүүжлийн зан суртахууны хатуу шаардлагын зарчимтай зохицуулж,зан суртахууны үндсэн зарчмуудыг учир зүйн хувьд үндэслэхийг оролдсон. Философичид ёс зүйн тухай ярихдаа үнэн хэрэгтээ бие биенээсээ огт ондоо гурван асуудлыг гаргаж тавьдаг. Энэ нь:
Кант ямар ч нөхцөлд бүх хүний хувьд туйлын бүрэн зөв зарчим болох Категорик императив гэж нэрлэгдсэн зан суртахууны зарчмыг гаргаж хэрэглэсэн. Харин ийм түгээмэл үйлчилдэг зарчим байна гэдгийг ёс зүйн релятивизм болон ёс зүйн скепицизм хоёр үгүйсгэдэг.
Хүнд хэцүү тохиолдлыг шийдвэрлэхийн тулд утилитаризмын төлөөлөгчид болох Иеремия Бентам, Жон Стюарт Милль нар хамгийн их олон хүмүүст хамгийн Их Аз Жаргал өгөх зарчмыг гаргаж ирсэн. Утилитаризм бол зан суртахууны ба орчин үеийн философийн хамгийн их маргаантай онолын нэг мөн.
Платоноос эхлээд Карл Маркс хүртэлх олон философичид сайн сайхан амьдралын үзэл баримтлалын үндэс болгож хувь хүний эрүүл хөгжлийн онолыг боловсруулж байсан. Эдгээр философичдын гол үзэл санаа бол жинхэнэ сайн сайхан амьдралд хүрэх зам нь хүний дотоодод сайн зохион байгуулагдсан, эрүүл саруул сэтгэцийг бүрдүүлэх явдал байв. Энэ үзэл санаануудыг өнөөдөр ч гэсэн философич, сэтгэл зүйчид судалсаар байна.
Мөн үзэх
Ангилал:Гүн ухаан
Хүдэр сум
Хүдэр нь Сэлэнгэ аймгийн сум юм.
Сэлэнгэ аймгийн Хүдэр сум нь БНМАУ-ын Сайд нарын Зөвлөлийн 1971 оны 202 дугаар тогтоолоор Сэлэнгэ аймгийн Ерөө сум САА-н үр тарианы 3-р тасгийг түшиглэн улсын фондын хадлан тэжээл бэлтгэх зорилготой Тэжээлийн Аж Ахуй хэмээн байгуулагдснаар үндэс суурь нь тавигдсан юм. АИХ-ын Тэргүүлэгчдийн 1972 оны 75-р зарлигаар сум болон зохион байгуулагдаж эдүгээ 40 гаруй жилийн түүхийг элээж байна.Нутаг дэвсгэрийн нэгжээр 2 хэсэгт хуваагдан Тарвагтайн 1-р,Баянцагааны 2-р багтай. Газар зүйн байршил.: Сэлэнгэ аймгийн зүүн хэсэгт:оршдог ба Улаанбаатар хотоос 405 км,Аймгийн төвөөс 168 км зайд байрладаг.Баруун талаараа Сэлэнгэ аймгийн Ерөө сумтай, баруун хойт талаараа Алтанбулаг сумтай, хойд талаараа ОХУ-тай хиллэдэг. Байгаль, газар зүйн онцлог. Хүдэр сум нь далайн түвшнээс дээш 1100 м өргөгдсөн.Физик газар зүйн хувьд Хан Хэнтийн нурууны хойт хэсэгт Хүдэр голын сав газарт оршдог.Газар хөдлөлтийн сул бүсэд хамаарагддаг. Сумын нутаг дэвсгэрийн 61.8 хувийг ой мод эзэлдэг бөгөөд уулархаг, хар шороон хөрстэй тул газар тариалан эрхлэх боломжтой.
Төмрийн хүдэр, нүүрс, алт зэрэг байгалийн баялаг ихтэйгээс гадна хүн ардын хүнсний болон эмчилгээнд хэрэглэдэг гүзээлзгэнэ,үхрийн нүд,улаалзгана,мойл,үрэл гэх мэт жимс жимсгэнэ бадааны үндэс,егүүшин,нохойн хошуу ззэрэг эмийн болон ургамал элбэгтэй. Хангайн болон тайгын бүслүүрийн шилмүүст, навчит ойд 10 гаруй төрлийн мод ургасан үзэсгэлэнт уул нуруудтай,ой буга,бор гөрөөс,хүдэр,гахай баавгай чоно,үнэг, төрөл бүрийн ан амьтан, жигүүртэн шувууд байдаг.
Цаг уурын нөхцөл. Чийглэг уур амьсгал зонхилсон, зундаа +28 хэмийн халуун, өвөлдөө -39 хэмийн хүйтэн байдаг ба 1-р сарын дундаж температур -41 хэм, 7 дугаар сарын дундаж температур +26 хэм байдаг. Жилийн дундаж салхины хурд 8 м/с, жилдээ 91,8 мм.тундас ордог.
Газар нутгийн хэмжээ: Нийт 283865 га газар нутагтай бөгөөд үүнээс:
Зориулалт талбайн хэмжээ/га/ нийт талбайн эзлэх хувь
 Хөдөө аж ахуйн газар 57357.33 20.2%
 Ойн сан бүхий газар 162650 57.3%
 Усан сан бүхий газар 589 0.21%
 Тусгай хэрэгцээний газар 59299.46 20.9%
 Тосгон суурингийн газар 3307.36 1.2%
 Дэд бүтцийн газар 661.85 0.2% тус тус эзэлж байна.
Сүүлийн үед "Дарханы төмөрлөгийн үйлдвэр" ТӨХК-ийн Төмөртэй, Эрдэс Холдинг ХХК-ийн Төмөртэйн гол гэсэн төмрийн хүдрийн ил уурхайнууд үйл ажиллагаа явуулж байгаа.
Людмила Кондратьева
Людмила Андреевна Кондратьева (Людмила Андреевна Кондратьева, 1958 оны 4 сарын 11-нд Шахтыд төрсөн) нь Зөвлөлт Холбоот Улсын хөнгөн атлетикч бөгөөд 1980 оны олимпын эмэгтэйчүүдийн 100 метрийн гүйлтийн аварга юм.
Кондратьева 11 настайдаа Шахты дахь хүүхэд залуучуудын спортын сургуульд хөнгөн атлетикаар хичээллэж эхэлсэн бөгөөд түүний анхны багш нь Людмила Михайловна Павленко байв 2 жилийн дараа, 1971 онд байгуулагдсан Донын Ростовын хүүхэд залуусын спортын сургуульд шалгалт өгч тэнцэн Нина Васильевна Лазарченкогийн удирдлага дор бэлтгэл сургуулилт хийх болов. 1973 онд ЗХУ-ын залуучуудын шигшээ багийн гишүүн болж, улмаар 1974 онд насанд хүрэгчдийн шигшээ багт багтжээ. 1975 оны Европын АШТ-д 200 м, 4 x 100 м-ийн буухиа уралдаанд тус бүр 4-р байр эзлэв. 4 жилийн дараа тэрээр 1978 оны Европын АШТ-ээс дээрх 2 төрөлдөө алтан медаль зүүжээ.
1980 онд Москвад зохиогдсон зуны олимпын өмнөхөн тэрээр дэлхийн дээд амжилтаас илүү амжилт үзүүлсэн (салхины хүч нөлөөлсөн тул дэлхийн дээд амжилт гэж тооцогдоогүй) тул олимпоос медаль авах найдвартай тамирчдын тоонд нэрлэгдэж байлаа. Шигшээ уралдаан тун өрсөлдөөнтэй болж, эхний 5 тамирчин аравны нэг секундын зайтай барианд орцгоосон бөгөөд фото-финишээр аваргыг тодруулахад Кондратьева Зүүн Герман of Марлис Гёрыг 0.01 секундын зөрүүгээр ялж алтан медалийн эзэн болжээ. Харамсалтай нь Кондратьева барианд орохдоо гуяны булчингаа гэмтээж, 200 м болон 4 x 100 м-ийн буухиа уралдаанд оролцож чадаагүй ажээ.
1984 оны зуны олимпыг Зөвлөлт Холбоот Улс бойкотлосон тул Кондратьевад аварга цолоо хамгаалах боломж олдсонгүй. Тэрхүү улирлын дараа Кондратьева зодог тайлж, дүүгүүр шидэлтийн олимпын хошой аварга Юрий Седыхтэй гэрлэсэн бөгөөд хожим салсан юм. Тэрээр 1988 оны Сөүлийн олимпод оролцохын тулд спортдоо эргэн ирсэн бөгөөд тус олимпод 100 м-ийн зайд хагас шигшээд шалгарч, 4x100 м-ийн буухиад хүрэл медаль хүртжээ.
Эшлэл
Ангилал:100 метрийн гүйлтийн олимпын аварга Ангилал:200 метрийн гүйлтийн европын аварга Ангилал:ЗХУ-ын 100 метрийн гүйгч Ангилал:ЗХУ-ын 200 метрийн гүйгч Ангилал:ЗХУ-ын 4х100 метрийн буухиа гүйгч Ангилал:Оросын 100 метрийн гүйгч Ангилал:Оросын 200 метрийн гүйгч Ангилал:Оросын 4х100 метрийн буухиа гүйгч Ангилал:ЗХУ-ын олимпын аварга Ангилал:ЗХУ-ын олимпын хүрэл медальтан Ангилал:ЗХУ-ын олимпын оролцогч Ангилал:1980 оны зуны олимпод оролцогч Ангилал:1988 оны зуны олимпод оролцогч Ангилал:Зөвлөлтийн иргэн Ангилал:Оросууд Ангилал:1958 онд төрсөн
Агаарын тээвэр
thumb|right|Уурын зураасаар агаарын тээврийн нягтшилтийг харуулжээ Агаарын тээвэр гэдэг нь хүн эсвэл ачаа барааг дэлхийн агаар мандалаар карман шугамаас доош дэлхийн гадаргуутай ямар нэгэн хатуу холбоосгүйгээр тээвэрлэхийг хэлнэ. Агаарын тээвэр гэсэн ухагдхуунд нисэх хөлгийн үйлчилгээ болон тээвэрлэлтэнд харъяалагдах бүх хүмүүс, аж ахуйн нэгж, ажил хөдөлмөр болон харъяа салбаруудыг (газарт байгаа нь ч бас) хамруулдаг.
Үүсэл хөгжил
Агаарын тээвэр нь 19-р зуунаас үүсч бий болсон бөгөөд тухайн үед нисэх онгоц байгаагүй харин агаарын завь л байсан. Агаарын завь нисэхгүй хөөрнө: Аэростатикийн хүч нь түүнийг агаарт тогтоодог бол нисэх онгоц нь аэродинамикийн хүчээр ниснэ.
Монгол Улсын агаарын тээврийн үүсэл хөгжил
Агаарын тээврийн салбар нь манай улсад 1930 оноос үүсэж хөгжсөн бөгөөд энэхүү тээвэрлэлтийг Монголын тээвэр зуучийн компаниуд зохион байгуулж эхэлсэн нь 1990 он юм. Агаарын тээврийн үйл ажиллагаа нь Монгол улс руу болон Монгол улсаас олон улсын агаарын тээврийн компаниудыг дамжин хийгддэг тээвэр зохион байгуулалтын нарийн үйл ажиллагаа билээ. Зөвхөн 2008 онд гэхэд агаарын тээврээр Монгол улсын импортлогдож, экспортлогдсон ачааны хэмжээ нь 42 146 348.28 кг болж байгаа бөгөөд үүний 100 %-г МҮТЗХ-ы гишүүн компаниуд хариуцан зохион байгуулжээ. Агаарын тээврийн импортын ачааны хувьд голлох тээвэр зохион байгуулалт нь Бээжин болон Сөүл-н нисэх буудлуудын Карго Терминал-р дамжин тухайн улсуудаас болон гуравдагч орнуудаас хийгдэж байдаг. Агаарын тээврийн экспорт ачааны хувьд ихэвчлэн АНУ, Европын орнууд руу хийгдэж байна. Монголын тээвэр зуучийн компаниуд Агаарын тээврийн оператор компаниуд болох MIAT, CA, KAL, AEROFLOT, JAL зэргийг түшиглэн тээвэр зуучлалын үйл ажиллагааг зохион байгуулж байна.
Алтанбаганын Цацабшир
Алтанбаганын Цацабшир (1983) нь Дорноговь аймгийн Эрдэнэ сумын уугуул, үндэсний бөхийн улсын харцага юм.
Боловсрол
Тэрээр 2004 онд МУИС-ийн Эдийн засгийн сургуулийг эдийн засагч, эдийн засгийн онолын багш мэргэжлээр төгссөн.
Цахим холбоос
Ангилал:Улсын харцага Ангилал:Монгол Улсын Их Сургуулийн төгсөгч Ангилал:Монголчууд Ангилал:1983 онд төрсөн Ангилал:Эрдэнийн (Дорноговь) хүн
Олон нийтийн хэвлэл
Олон нийтийн хэвлэл (“Массовая” печать. “Public” press) нь үйлдвэрлэлийн хувьсгал эрчимтэй өрнөж, хэвлэх үйлдвэрийн арилжааны шинж өсөн нэмэгдсэний үр дүнд бий болжээ.
Онцлог шинж
Энэхүү хэвлэлийн шинэ хэв маягийн гол шинж нь "үйл явцыг гадна талаас өнгөцхөн тусгах, шуугиан дэгдээх, баримтыг гуйвуулах, хүмүүсийн амьдралд бүдүүлгээр оролцох, зугаа цэнгээний шинжтэй хөнгөн шингэн агуулгатай мэдээ нийтлэл" нийтлэх явдал байлаа. Урьд нь гарч байсан "пенни" сонин хэвлэлээс олон зүйлийг өвлөж авсан юм. Олон нийтийн сонин хэвлэл ихэнх тохиолдолд хүлээн авагчдын ухамсар, оюун санаанд бус тэдний сэтгэлийн хөдөлгөөн, мэдрэмжид түшиглэдэг байжээ.
Түүхэн тойм
Олон нийтийн сониныг хэвлэн нийтлэгчид, эрхлэгчид сэтгүүлчид заавал баримтлах янз бүрийн дүрэм журам боловсруулсан бөгөөд энэ нь сурвалжлагчдад эдийн засгийн томоохон ашиг орлого олоход нөлөөлдөг байв. Ийм дүрэм журам нь АНУ-ын шинэ сэтгүүл зүйн гол утга санааг илэрхийлж, түүний үндсэн шинж чанар, агуулга, чиглэлийг тодорхойлдог болжээ.
Шар хэвлэл
Олон нийтийн хэвлэл тур дундаа тогтмол хэвлэл ийн жинхэнэ сонгодог жишээ бол Жозеф Пулитцер ийн New York World (Нью-Йоркийн ертөнц), Уильям Рандольф Херст ын Morning Journal (Өглөөний сонин) сонинууд байв. Энэ хоёр сонины хэвлэн нийтлэгчид олон түмний анхаарлыг татахын тулд хүлээн авагчдын шинэ давхаргад байдаг бүх онцлог шинж, боломжийг дээд зэргээр ашиглахыг зорилго болгож байжээ. Сонинуудыг соёлын түвшин дорой, бага боловсролтой хүмүүст зориулан гаргаж байсан бөгөөд хүмүүсийн мэдлэг, соёл боловсролыг дээшлүүлэхийн оронд олон нийтийн хамгийн хоцрогдсон, бүдүүлэг харанхуй давхаргад хүртэл доошилсон ажээ.
Онцлог шинж
Баримт, үйл явдлыг тусгахдаа шуугиан дэгдээхийг гол зорилго болгодог нь сонинд ихэнх тохиолдолд уншигчдад гайхал төрүүлэх, хөгжөөн баясгах зорилго бүхий "сэтгэл хөдөлгөх" өнгө аяс бүхий баримт, хэрүүл маргааны шинжтэй мэдээлэл голлодог нь энэ сонинуудын үндсэн онцлог юм. Дуулиан шуугиан дэгдээхийн тулд "баримтыг дур зоргоороо тайлбарлах, үзэл бодлоо хавчуулах, дүгнэлт хийх, дутуу дулимаг тусгах, санаанаасаа зохиосон, ургуулан бодсон зүйл, өөр утга санаа оруулах" замаар өгдөг нь үйл ажиллагааны үндсэн шинж гэж хэлж болно.
Олон нийтийн сонинууд үйл явдал, хүмүүсийн талаар мэдээлэхдээ "асуудлын зөвхөн нэг талыг барьж туйлширдаг, хэт энгийн, болхи ханддаг нь хүлээн авагчдад аливаа асуудалд нэг л үзэл бодлын үүднээс хандах" зэргээр хязгаарлагдмал хүрээнд сэтгэхэд нөлөөлдөг байв. Үүнээс гадна олон нийтийн хэвлэл нь баримтыг боловсруулах арга, ур чадвар нь ч болхи, бүдүүлэг өнгө аястай байжээ.
New York World, Morning Journal сонинд нийтлэгдэж байсан хошин шог зургийн гол баатар болох "Шар залуу" ийм хэвлэлийн гол бэлгэ тэмдэг болж байсан нь шар хэвлэл хэмээх нэртэй болоход нөлөө үзүүлжээ.
Олон нийтийн хэвлэлийн буюу олон нийтийн сонины түүхэн гавьяа бол олон түмний дотроос урьд өмнө сонин хэвлэлийн талаар бараг ойлголт, төсөөлөлгүй шахам байсан хүмүүст сонин уншдаг хэвшил, дадал бий болгоход нөлөөлсөн явдал юм. Үүнээс гадна судлаачид хэвлэх үйлдвэрийн болон харилцаа холбооны дэвшлийг сонин хэвлэлийн үйл ажиллагаанд богино хугацаанд нэвтрүүлсэн, түүнийг оновчтой ашиглах талаар ахиц өөрчлөлт гаргасныг шинэ сэтгүүл зүй н ололт гэж үздэг.
Ангилал:Хэвлэл Ангилал:Олон нийтийн ажил Ангилал:Сонин
Густаво Лопес
Густаво Адриан Лопес Пабло (Gustavo Adrián López Pablo, 1973 оны 4 сарын 13-нд төрсөн) нь Аргентины хөлбөмбөгчин юм. Тэрээр Испанид 8 жилийг өнгөрөөсөн бөгөөд Испанийн давхар иргэншилтэй.
Лопес Буэнос-Айрес мужийн Валентин-Алсинад төрсөн бөгөөд 1991 онд Индепендьенте багаас хөлбөмбөгийн замналаа эхэлжээ. Тус багт 5 улирал өнгөрүүлэхдээ сүүлчийн улиралдаа л багийнхаа хамтаар шагнал хүртэж чаджээ.
1995 онд Испанийн Реал Сарагоса баг руу шилжиж, улмаар 1999 онд Сельта Вигод очсон байна.
Тэрээр Аргентины шигшээ багт анх 1994 оны 12 сард багтаж, Румыны багтай хийсэн тоглолтод оролцсон бол нийт 32 тоглолтод шигшээ багийнхаа хувцсыг өмсөж, 4 гоол оруулжээ. Шигшээ багтайгаа хамтаар 1996 оны Атлантын олимпоос мөнгөн медаль хүртсэнээс гадна 1997, 1999 оны Копа Америка, 2002 оны ДАШТ-д оролцсон билээ.
Шигшээ баг дахь үзүүлэлт
!Нийт||32||4
Хоэль Кэмпбелл
Хоэль Натаниэл Кэмпбелл Сэмуэлс (Joel Nathaniel Campbell Samuels, 1992 оны зургаадугаар сарын 26-нд Сан Хосе хотод төрсөн) — Коста Рикагийн хөлбөмбөгчин бөгөөд Арсенал болон Коста-Рикийн шигшээд тоглодог.
Замнал
Кэмпбелл улсынхаа лигийн Саприссагаас 2011 оны долоодугаар сарын 28-нд Арсеналд элссэн. Удалгүй францын Лорьян руу Жиль Сюнютай хамт зээлэгдэн аравдугаар сарын 1-нд Валансьентай тулахад (2:0) анхны гоолоо оруулсан юм. Боломжийн тоглолттойгоо харуулсан түүнийг испанийн лигийн Реал Бетис 2012 оны долоодугаар сарын 6-нд мөн зээлэв. Харин 2013 оны зун грекийн Олимпиакостой зээлийн 1 жилийн гэрээ байгуулжээ. Энд 2014 оны хоёрдугаар сарын 25-нд Аваргуудын лигт Манчестер Юнайтедийг ялахад (2:0) гоолдсон байдаг.
Шигшээ
Шигшээд анх 2011 онд дуудагдсан Хоэль Кэмпбелл 2014 оны ДАШТ-ийг гайхалтай эхлүүлэн зургаадугаар сарын 14-нд Уругвайтай тулахад (3:1) гоол болон оновчтой дамжуулалтыг (Маркос Уреньяд) хийсэн.
Жигжидийн Мөнхбат
Жигжидийн Мөнхбат (* 1941 оны 6 сарын 1-нд Төв аймгийн Эрдэнэсант сум; † 2018 оны 4 сарын 9, Улаанбаатар) нь Монгол улсын гавьяат тамирчин, хөдөлмөрийн баатар, үндэсний бөхийн дархан аварга, олимпын мөнгөн медальт тамирчин байсан юм.
Намтар
Ж.Мөнхбат 1941 оны могой жилийн 6 дугаар сарын 1-нд Төв аймгийн Эрдэнэсант суманд "Хадан" хошуу гэдэг газар эцэг Чанцал, эх Хажид нарын 12 хүүхдийн 10 дахь хүү болж төржээ. Хүүг төрөөд удаагүй байхад нагац ах Жигжид нь үрчилж авжээ. Эрдэнэсан сумын 7 жилийн дунд сургууль төгсөөд Санхүүгийн Техникум улмаар Эдийн засгийн дээд сургуульд сурсан байна.
1960 онд Санхүүгийн Техникумд сурч байхдаа сумын заан болоод л дараа жил нь 60 жилийн ойгоор улсын заан цол хүртэж байжээ.